**AKTIVNOSTI U SIJEČNJU I VELJAČI 2024.**

**OŠ Tužno**

**Plesni studio „ELI“**

U petak 02.veljače plesni studio „ELI“ gostovao je u Osnovnoj školi Tužno. Voditeljica plesne skupine održala je plesnu radionicu s učenicima nižih razreda u školskoj dvorani. Učenici su na jedan zanimljiv i kreativan način upoznali su se sa plesom. Svi su aktivno i radoznalo sudjelovali u radionici te pokazali svoja plesna umijeća. Radionica je bila uspješna i učenici i učiteljice bili su zadovoljni.





**ŠKOLSKA NATJECANJA**

Svake nastavne godine u mjesecu siječnju organiziraju se školska natjecanja iz znanja. Ove godine učenici Osnovne škole sudjelovali su na mnogim školskim natjecanjima. Učenici su pokazali svoje znanje u predmetima: njemački jezik, engleski jezik, matematika, informatika, geografija, povijest, vjeronauk. Osim znanja učenici su pokazali i svoja znanja u praktičnim radovima, tako su učenici sudjelovali i na školskom natjecanju iz tehničke kulture i likovne kulture. Pojedini učenici bili su vrlo uspješni te se plasirali ili dobili pozive za sudjelovanje i na županijskim natjecanjima. Učenici nisu stali već i dalje uče i pripremaju se za daljnja natjecanja koja ih očekuju u mjesecu veljači. Svim učenicima čestitamo na postignutim rezultatima i želimo im puno sreće u daljnjim natjecanjima. Znanje je nešto što će uvijek imati kod sebe.

**USPJEH NA LIDRANU**

U utorak 6. veljače 2024. godine učenice PŠ Črešnjevo sudjelovale su na međuopćinskoj razini smotre Lidrano u OŠ Petrijanec. Učenice 6. b razreda Mirta Đunđek, Mia Tomašković, Antonia Plantak i Mihaela Marić uspješnom su izvedbom dramsko-scenske igre „Knjiga je čarolija“, nastaloj prema tekstu književnice Melite Rundek, izborile plasman na višu, županijsku razinu smotre.

**VIDOVEČKI GIBANEK**

Vidovečki gibanek jedno je od tradicionalnih jela vidovečkog kraja. Osnovna škola Tužno njeguje tradiciju i čuvamo narodnu baštinu. Učenici nižih razreda, članovi Domaćinstva s učiteljicama mentoricama istražili su recept za Vidovečki gibanek. Vidovečki gibanek kolač je koji je uvršten na listu zaštićenih proizvoda Varaždinske županije.

Učenici se okupili, pripremili sve domaće  sastojke i prionuli izradi kolača uz pomoć svojih učiteljica. U nekoliko trenutaka nastao je kolač, zamirisala je cijela škola. Kolač su učenici ispekli i uživali u ukusnom kolaču, koji je bio slađi jer su ga sami napravili. Sreća i oduševljenje kolačem bilo je veliko. Recept će ostati još dugo vremena u Vidovečkom kraju.











**NAŠA MALA KNJIŽNICA**

Naša mala knjižnica projekt je koji je pokrenula školska knjižničarka Osnovne škole Tužno, Martina Zelćić Kos u suradnji s učiteljicom Vesnom Kovačić i učenicima 2.A razreda.

Cilj je projekta razvijati pozitivne stavove prema umjetničkom stvaralaštvu i izražavanju, razvijati čitalačke vještine i navike čitanja, kreativan pristup čitanju, razvijati svijest o važnosti čitanja.

Učenici čitaju knjige i popunjavaju Kreativnu knjižnicu poslije svake pročitane knjige. Svaki ponedjeljak učenici čitaju odabranu knjigu, popunjavaju Knjižicu dojmova i sudjeluju u raznim aktivnostima. Učenici prate čitanje na način da obilježe osnovne podatke o pročitanom djelu te svako pročitano djelo postaje „novi vagon“ čitateljskog vlakića.

Učenici su također izradili i lutku Šapica junakinja knjige „Slamka, šlapica i Ćelavi Pero. U suradnji s Osnovnom školom Vladimira Vidrića iz Kutine kojoj su poslali svoju lutkicu i dnevnik čitanja, a natrag su dobili također njihovu lutku bake i vraćeni dnevnik čitanja s dojmovima učenika iz Osnovne škole Vladimira Vidrića. Na taj način učenici se upoznaju s drugim učenicima i razvija se suradnja. Učenici iz Kutine poslali su učenicima OŠ Tužno i kemijske olovke, straničnike i privjeske koje izrađuju na grupi 3D tehnologije.

Projekt je planiran da traje cijelu nastavnu godinu.









